钦定古今图书集成/明伦汇编/官常典/第659卷 > 胡天锡
## 钦定古今图书集成/明伦汇编/官常典/第659卷 > 胡天锡

按《太平县志》：“天锡，号圣泉，龙乙人。以郡掾选山东单
县尉。刚方清敏，各宪皆知其能，檄令治河。河溃决不
常，前官引罪去者相接踵，且越境运石，费不赀。天锡
易石以土筑之，惟坚且厚，岁捐帑金若干，而河澜晏
如。时万众猬集，岸窄人稠，酷暑疫大作。天锡家丰于
财，兼精岐黄术，买黄连百馀斤并诸药材，计价可千”
金，炮治如方，日以给病者，所活不可胜数。漕河两台
交荐，议超陞管河同知，以疯证告休，盖亦驰驱河干
所致也。单人祀之，名宦不以卑秩遗之，其功不可泯
耳。